ठेके पर कार्यरत कर्मचारी आज से सामूहिक अवकाश पर
जयपुर | पिछलेकुछ सालों से ठेके पर कार्यरत कर्मचारियों को समान कार्य समान वेतन देने, नियमित करने तथा मशीन विद मैन में कार्यरत आपरेटर्स को न्यूनतम मजदूरी देने समेत अन्य मांगो को लेकर बुधवार से सामूहिक अवकाश पर रहेंगे। जिससे अस्पताल में रजिस्ट्रेशन रसीद काउंटर, निशुल्क जांच की पर्ची कटवाने आदि के लिए मरीजों को खासी दिक्कत का सामना करना पड़ सकता है। अखिल राजस्थान चिकित्सा, स्वास्थ्य एवं परिवार कल्याण कर्मचारी महासंघ के प्रदेशाध्यक्ष नारायण सिंह शेखावत का कहना है कि कुछ सालों से राज्य सरकार अस्पताल प्रशासन की अनदेखी के चलते ठेकेदार को 16 हजार 700 रुपए का भुगतान करने के बावजूद कंप्यूटर आपरेटर्स, लैब टेक्नीशियन को 7 हजार 596 रुपए वेतन मिलता है। शेखावत ने बताया कि दोपहर 12 बजे तक सरकार मांगो पर वार्ता के लिए नहीं बुलाने पर अस्पताल के समस्त कर्मचारी अवकाश पर चले जाएंगे।
hin_Deva hin_Deva